Deram Records

Deram Records er eit tidlegare britisk plateselskap som låg under paraplyen til Decca Records og som fungerte som platemerke for både alternative og progressive artistar. Som dei fleste andre subsidiære plateselskap under Decca så vart Deram sitt motstykke i USA distribuert under London Records.

Deram var i all hovudsak aktivt mellom 1966 og 1973, men fungerte i praksis over ein lengre periode heilt til byrjinga av 1980-talet. Decca brukte Deram Records i marknaden mot både Island Records, Harvest Records (som var ått av EMI) og Vertigo Records (som vart starta av Philips Records), men feila i å etablere seg på lang sikt.

Frå starten av var artistar innan popsjangeren sidestilt med artistar og band innan progrocken, trass i at Decca ønskte å gjere Deram til eit merke berre for alternativ musikk. Både David Bowie og Cat Stevens fekk likevel ein tidleg suksess på selskapet, før dei omsider flytta over til høvesvis Philips Records og Island Records. Tre av dei tidlege hitlåtane deira var Procol Harum sin «A Whiter Shade of Pale», The Move sin «Night of Fear» og «I Can Hear the Grass Grow».

I 1969 starta Decca eit reint progressivt merke under namnet Nova, som varte i mindre enn éit år. Dette har sidan ført til forvirringar sidan fleire utgjevingar har kome under namnet Deram Nova og Decca Nova. Decca gav sidan ut to album på vinyl av Justin Hayward (The Moody Blues) under namnet Songwriter (1977) og Night Flight (1980). Deram hadde blant anna punkrockbanda Bananarama, The Modettes, Splodgenessabounds og TV21 under kontrollen deira tidleg på 1980-talet før merket forsvann under Decca Records igjen, som sidan vart kjøpt opp av Universal Music. 

 Artistar under Deram Records 
 Aardvark
 Johnny Almond Music Machine
 Amen Corner
 Lionel Bart
 Beefcake
 David Bowie (debutalbumet David Bowie)
 The Alan Bown
 Brotherhood of Man
 Pete Brown
 Camel
 The Camerata Contemporary Chamber Group
 John Cameron Quartet
 Junior Campbell
 Caravan
 Michael Chapman
 Chicken Shack
 Clouds
 Shirley Collins
 Curved Air
 Terry Durham  East of Eden
 Egg
 Eyes of Blue
 Bill Fay
 The Flirtations
 The Flower Pot Men
 Frijid Pink
 Galliard
 Giles, Giles and Fripp
 Keef Hartley
 The Hawaiians
 Honeybus
 Clark Hutchison
 Iron Virgin
 Chim Kothari
 Alvin Lee & Company
 Neil MacArthur (pseudonym for Colin Blunstone)
 Stavely Makepeace
 Mellow Candle
 The Moody Blues  The Move
 Pacific Drift
 Principal Edwards
 Procol Harum
 Les Reed
 Room
 George Smith
 Whistling Jack Smith
 Cat Stevens
 Streak
 Stud
 The Syn
 Thin Lizzy
 Ten Years After
 Tintern Abbey
 Darryl Way's Wolf
 The Web
 The World of Oz
 White Plains
 Zakarrias

Kjelder
Denne artikkelen bygger på «Deram Records» frå ,  den 4. mai 2012.  


 Bakgrunnsstoff 
 Collectable-records.ru - Coverdesign og artister fra Deram Records
 Liste over singler fra Deram
 En diskografi over singler fra den amerikanske delen av Deram 
 En albumdiskografi fra den canadiske delen av Deram  

Kategori:Britiske plateselskap